**П Р О Т О К О Л**

**№ 1/12.07.2019 година**

**ОТНОСНО:** Сформиране на Областен Консултативен съвет по плодове и зеленчуци

Във връзка с докладна записка от г-жа Вергиния Кръстева и г-н Чавдар Маринов, заместник-министри на земеделието, храните и горите в Областна дирекция „Земеделие“ София област се провежда заседание за създаване на Областен Консултативен съвет (ОКС) за плодове и зеленчуци, с цел обсъждане на актуални теми и проблеми в сектора.

Днес 12.07.2019 г. се провежда първото заседание за сформиране на ОКС София област. Заседанието започна в 12.00 часа.

Дневен ред на заседанието:

* Избор на председател на ОКС;
* Избор на секретар на ОКС;
* Проблемни теми за обсъждане.

В заседанието взеха участие – 24 човека, представители на министерството на земеделието, храните и горите, националната служба за съвети в земеделието териториален областен офис София, областна дирекция “Земеделие“ София област и представители на бранша (приложен списък с участници).

В началото на заседанието участниците се представиха и бяха приветствани от г-жа Антония Стоименова - директор на ОД “Земеделие” София област.

В хода на заседанието се проведоха дискусии и обсъждания, в които участие взеха следните участника:

* Господата Цветан Цеков и Томо Томов – представиха свои предложения в писмена форма, свързани с решаване на проблеми в сектора - неразделна част от протокола.
* Г-н Червенков – сподели опита на други европейски държави. Предложи да се подкрепят реалните производители, да не се допуска приемане на фалшива документация, да се засили превенцията при фитосанитарните проблеми, създаване на реална ценова база на културите по технологична карта.
* Г-н Цеков – изрази мнение, че в последно време връзката с МЗХГ е по-достъпна и е ефективно общуването след присъствието на представител от бранша.

Засегна дисбаланса между секторите в земеделието. Гарантиране сигурността в сектора след неблагоприятни климатични събития – производителите от сектора да не са на “ - “, а на “0”. Да се имат в предвид необлагодетелстваните райони в областта. Сподели, че има възможност за възстановяване на източвани средствата от мярка в сектора, а така също е необходима балансирана политика между секторите в земеделието. Приведе пример от направен анализ, че са намалели площите и общото производство на плодове и зеленчуци.

* Г-жа Тошева: в периода от 15.07. - 19.07.2019 г. ще се проведат срещи и в другите области, след което резултатите от тези срещи ще бъдат обсъдени и обобщени.
* Г-н Темкин застъпи проблемите със системите за напояване, програма за борба с вредителите и болестите по плодовете и зеленчуците.
* Г-н Димитров – предлага в субсидирането в сектора да залегне и правилото за уседналостта на стопаните, подкрепи г-н Темкин за проблемите с Напоителни системи.
* Г-н Томов предлага контрол при обвързаната подкрепа, за да се избегнат фиктивни плащания. Коментар за нотификация по схемите за обвързаното подпомагане и технологичните карти.
* Г-жа Христова – застъпи по-тясно темата за обвързаната подкрепа при производството на картофите.
* Г-н Цеков изтъкна необходимостта от осредняване на средствата за подпомагане в различните групи от сектора плодове и зеленчуци (семкови, костилкови и т.н.).
* Г-н Милев – земеделски производител от с. Зимевица, общ. Своге да се има предвид че в района, от който е той не може да изпълни критерия от обвързаното производството и в най-добрата година на не поливни площи.
* Г-н Кировски – представител на МЗХГ, обобщи, че има проблеми и се търсят решения за тяхното отстраняване. Работи се по актуализацията на технологичните карти и създаването на нови.

**Бяха изведени следните предложения:**

* Актуализация на технологичните карти и активно информиране и консултиране на земеделските производители. Връзката между производителя и администрацията да бъде активна на различни нива.
* Следва да се има предвид характера на необлагодетелстваните райони в областта, че трудно могат да изпълнят заложената критерии.
* Защита и търсене за решаване на проблемите на сектора.

След обсъждане на темите, свързани с бранша г-н Томо Томов предложи г-н Цветан Цеков за председател на ОКС, като участниците в заседанието го приеха. От своя страна г-н Цветан Цеков предложи да има представител на производителите на зеленчуците и г-н Станимир Божилов единодушно беше приет като член на ОКС, а за секретар Стоянка Стоянова, служител на областната дирекция.

Заседанието приключи своята дейност в 13.30 часа.

Протоколирал:

Стоянка Стоянова - старши експерт ГД”АР”